PATVIRTINTA  
Vilniaus lopšelio-darželio „Riešutėlis“  
direktoriaus 2020 m. sausio 2 d.  
įsakymu Nr. V-4

VILNIAUS LOPŠELIO-DARŽELIO „RIEŠUTĖLIS“

**KORUPCIJOS PREVENCIJOS**  
TVARKOS APRAŠAS  
I SKYRIUS  
BENDROSIOS NUOSTATOS

1. Vilniaus lopšelyje-darželyje „Riešutėlis“ (toliau – lopšelis-darželis) korupcijos  
prevencijos tvarkos aprašas (toliau – aprašas) reglamentuoja korupcijos prevencijos priemones,  
korupcijos prevencijos proceso organizavimą, korupcijos prevencijos priemonių įgyvendinimo  
koordinavimą bei kontrolę.

2. Apraše vartojama sąvoka: korupcijos pasireiškimo tikimybė – prielaida, kad lopšelyje-  
darželyje, įgyvendinant jai nustatytus uždavinius, gali kilti pavojus pasireikšti korupcijai padarant  
korupcinio pobūdžio nusikalstamas ir kitas su korupcija susijusias veikas.

II SKYRIUS  
**KORUPCIJOS PREVENCIJOS PRIEMONĖS**

3. Lopšelio-darželio korupcijos prevencijos priemonės yra šios:

3.1. Veiklos sričių, kuriose yra didelė korupcijos pasireiškimo tikimybė, nustatymas, analizė  
ir vertinimas;

3.2. Korupcijos prevencijos programos ir jos įgyvendinimo priemonių plano sudarymas,  
vykdymo koordinavimas ir kontrolė;

3.3. Informacijos apie asmenis, įgaliotus vykdyti korupcijos prevenciją ir jos kontrolę  
pateikimas;

3.4. Visuomenės informavimas įstaigos interneto svetainėje.

III SKYRIUS  
**KORUPCIJOS PREVENCIJOS PROCESO ORGANIZAVIMAS**

4. Lopšelyje-darželyje asmenys, įgalioti vykdyti korupcijos prevenciją ir jos kontrolę,  
koordinuoja ir kontroliuoja korupcijos prevencijos priemonių įgyvendinimą lopšelyje-darželyje.

IV SKYRIUS  
**VEIKLOS SRIČIŲ, KURIOSE YRA DIDELĖ KORUPCIJOS PASIREIŠKIMO TIKIMYBĖ, ANALIZĖ IR VERTINIMAS**

5. Siekiant užtikrinti efektyvią korupcijos prevenciją, lopšelyje-darželyje atliekama veiklos  
sričių, kuriose yra didelė korupcijos pasireiškimo tikimybė, analizė ir vertinimas:

5.1. Viešųjų pirkimų organizavimas lopšelyje-darželyje;

5.2. Lopšelio-darželio biudžeto naudojimas;

5.3. Vaikų priėmimo į lopšelį-darželį organizavimas;

5.4. Darbuotojų personalo formavimas.

6. Lopšelio-darželio asmenys, įgalioti vykdyti korupcijos prevenciją ir jos kontrolę, pateikia  
direktoriui siūlymus ir vadovaudamiesi korupcijos pasireiškimo tikimybės nustatymo kriterijais,  
parengia priemonių planą veiklos sritims atlikti analizę ir įvertinti iki einamųjų metų pabaigos.

7. Veiklos sričių, kuriose egzistuoja tikimybė korupcijos apraiškoms priemonių planas  
pristatomas lopšelio-darželio tarybai. Lopšelio-darželio tarybai pritarus, rekomenduojamos veiklos  
sritys gali būti įtrauktos į priemonių planą.

8. Veiklos analizė ir vertinimas atliekami kiekvienų metų IV ketvirtį.

9. Veiklos analizę ir vertinimą lopšelyje-darželyje atlieka asmenys, įgalioti vykdyti  
korupcijos prevenciją ir jos kontrolę.

10. Įgalioti asmenys pateikia lopšelio-darželio veiklos sričių, kuriose egzistuoja didelė  
korupcijos pasireiškimo tikimybė, nustatymo ir vertinimo aprašymus lopšelio-darželio direktoriui,  
kuris ne vėliau kaip per mėnesį priima sprendimus dėl pateiktos informacijos bei siūlymų  
įgyvendinimo.

11. Lopšelio-darželio direktorius išvadas apie veiklos sritis, kuriose egzistuoja didelė  
korupcijos pasireiškimo tikimybė, pateikia lopšelio-darželio tarybai.

V SKYRIUS  
**ANTIKORUPCIJOS PREVENCIJOS PROGRAMOS, JOS ĮGYVENDINIMO PRIEMONIŲ  
PLANO SUDARYMAS, VYKDYMO KOORDINAVIMAS IR KONTROLĖ**

12. Korupcijos prevencijos Programos priemonių planus tvirtina lopšelio-darželio  
direktorius, suderinus su lopšelio-darželio taryba.

13. Korupcijos prevencijos Programos priemonių vykdytojai kiekvienais metais iki sausio 1  
dienos pateikia analizę už Programos priemonių įgyvendinimo organizavimą ir kontrolę  
atsakingiems asmenims.

14. Lopšelio-darželio asmenys, įgalioti vykdyti korupcijos prevenciją ir jos kontrolę,  
apibendrina informaciją apie priemonių įgyvendinimą ir kiekvienais metais iki vasario 1 d. teikia  
išvadas lopšelio-darželio tarybai.

15. Korupcijos prevencijos programos priemonių planas, veiklos analizės ir vertinimo  
išvados skelbiami lopšelio-darželio tinklapyje

VI SKYRIUS  
**INFORMACIJA APIE ASMENIS, ĮGALIOTUS VYKDYTI ORUPCIJOS PREVENCIJOS  
PROGRAMĄ**

16. Informaciją apie asmenis įgaliotus vykdyti korupcijos prevencijos programą ir jos  
priemones, teikia Korupcijos prevencijos įstatymo 9 straipsnyje nurodytais pagrindais.

VII SKYRIUS  
**BAIGIAMOSIOS NUOSTATOS**

17. Šio aprašo nuostatas įgyvendina lopšelio-darželio darbuotojai.

18. Šio tvarkos aprašo nuostatų įgyvendinimą koordinuoja ir kontroliuoja lopšelio-darželio  
direktorius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA  
Vilniaus lopšelio darželio „Riešutėlis“  
tarybos 2019-09-12 protokolo  
Nr. DT-2 nutarimu